Littafi ko Jam'i Littattafai ya hada da duk wani abu da za'a iya rikewa da kuma duk wani abu wanda bana zahiri ba amma yana dauke da abun da littafin zahiri ke dauke da su, kamar Rubutu, Zane, ko dai wata alama dake nuna ilimi da ma wadanda babu komai a cikinsa amma dai an Samar da su ne dan aiki a matsayin littafi. Hakanan littafi na nufin bugaggun takardu wadanda suke da bangwaye biyu Littafi na zahiri ya kunshi Fallaye daban-daban da suka hadu ya zamanto littafi, sannan bangarensa daya a bude daya kuma a kulle, kodai an makale ta ko an dinke. Littafi daba na zahiri ba shine kamar wanda yake sanya a na'ura kamar wayar hannu, Kwamfuta, dadai sauransu. Littattafai sun rabu zuwa gida biyu ne wato Littafin Almara da kuma Wanda ba na almaraba. Sune littattafai na kagaggun labarai, amma abinda bai faru da gaske ba,,. Kawai dai marubucin ne yake kirkirar wani maudu'i kuma ya rubuta labari a kansa. Misalin irin wannan shine Gandun Dabbobi.